પોતાના કરતાં પરિવારને પ્રાધાન્ય આપતાં જગદીશભાઈ અને અજીતાબહેને એક સરપ્રાઈઝને યાદ કરતાં જણાવ્યું હતું કે, અમે પરિવાર સાથે વિદેશની ટુર પર ગયા હતાં. અને જગદીશ તેમાં નહોતા ગયાં. પરંતુ પછી જગદીશભાઈએ કહ્યું કે, આ દરમિયાન મેરેજ એનિવર્સરી આવતી હોવાથી સરપ્રાઈઝ આપવાં તેમણે જવાનું નક્કી કર્યું હતું. અને ભારતથી હવાઈ માર્ગે પહોંચી તો ગયા પરંતુ એર ઈન્ડિયાની ફ્લાઈટ ફાટતાં બે કલાક લેટ થયું. સરપ્રાઈઝ આપવા માટે તેમની પાસે છ કલાકનો સમય હતો. જેમાંથી બે કલાક બગડી તો ફ્રેન્કફર્ટથી ઈનસબર્ગ જવાની ફ્લાઈટ કેન્સલ થઈ એટલે બધો પ્લાન પાણીમાં જવાનો હતો પરંતુ એરપોર્ટમાં લોકોએ લાગણી સમજીને ચાર્ટડ પ્લેનથી મોકલી આપ્યા તો જે હોટલ પર પહોંચ્યા ત્યાંથી હોટલ ચેન્જ થઈ ગઈ હતી. અને હવે રહ્યો હતો માત્ર અડધો કલાક એટલે વળી જ્યાં અજીતાબહેન અને પરિવાર ઉતર્યુ હતું તે હોટલ પર પહોંચી રૂમનો દરવાજો ખટખટાવ્યો તો રૂમ ચેન્જ થઈ ગયો હતો. બધી જ અડચણો વચ્ચે સરપ્રાઈઝ આપતાં જે ખુશી પરિવારને અને પોતાને મળી તે અવિસ્મરણીય હોવાનું જગદીશભાઈએ જણાવ્યું હતું.